
        АГЕНЦИЯ ПО ОБЩЕСТВЕНИ ПОРЪЧКИ



	1000 София, ул. "Леге" 4

	e-mail: aop@aop.bg

	интернет адрес: http://www.aop.bg

	

	

	ОБЯВА

	за обществена поръчка на стойност по чл. 20, ал. 3 от ЗОП 

	

	Номер на обявата: ПО-05- 107/19.12.2018 г.

	 

	

	Възложител: “Държавно горско стопанство – Сливен” ТП на ”Югоизточно Държавно предприятие” ДП

	Поделение: ТП ДГС СЛИВЕН

	Партида в регистъра на обществените поръчки: [02716]

	Адрес: гр.Сливен, ул. Орешак 15А

	Лице за контакт: юриск. Д.Андонова

	Телефон: +359 044622742

	E-mail: dgssliven@uidp-sliven.com

	Достъпът до документацията за поръчката е ограничен: [] Да [X] Не
http://www.uidp-sliven.com/site-min/procedures/form/2679

	Допълнителна информация може да бъде получена от:

	[X] Горепосоченото/ите място/места за контакт

	[] Друг адрес: (моля, посочете друг адрес)

	Приемане на документи и оферти по електронен път: [] Да [X] Не

	

	Обект на поръчката:

	[] Строителство

	[X] Доставки

	[] Услуги

	Предмет на поръчката: „Доставка чрез закупуване на препарати за растителна защита, подобрители за почва, торове и семена за нуждите на ТП „ДГС Сливен” за срок от 12 месеца”

	Кратко описание: Предмета на обществената поръчка включва доставка чрез закупуване на препарати за растителна защита, подобрители за почва, торове и други за нуждите на ТП ДГС Сливен, подробно изброени в Количествено – стойностна сметка, неразделна част от настоящата процедура. Посочените видове  са прогнозни и неизчерпателно изброени по видове. 

Възложителят ще заявява периодично и в различен обем от посочените в техническата спецификация видове, като си запазва правото да не заявява от всички видове посочени препарати, както и да заявява за доставка и други не упоменати в спецификацията видове в рамките на финансовият ресурс по договора.

Доставката на заявените видове, следва да се извършва в срок до 3 (три) календарни дни от получаване на съответната заявка от Изпълнителя  – по факс или имейл.

В заявката ще бъдат упоменати вида, броя и разфасовката на заявените видове. Поръчаните видове, следва да се доставят до обекти посочени от Възложителя в неговия териториален обхват.
В предложената цена, следва да са включени и разходите по доставката.

При заявка на не упоменати в техническата спецификация видове, избраният Изпълнителят, следва да ги доставя по единични цени, които ще са еднакви за целия срок на договора.
· Предложените услуги от участника трябва напълно да отговарят на техническата спецификация.

· Техническото предложение следва да съдържа подробно описание на начина за изпълнение на поръчката, в съответствие с изискванията на Възложителя.

·  Изискванията по техническите спецификации се считат за задължителни минимални изисквания към офертите. Неспазването им води до отстраняване на участника от процедурата.



	Обща прогнозна стойност на поръчката (в лв., без ДДС): 8 000 /осем хиляди лева/ 

	

	Условия, на които трябва да отговарят участниците:

	1.1.Участник при възлагане на обществената поръчка може да бъде всяко българско или чуждестранно физическо или юридическо лице или техни обединения и отговаря на изискванията, предвидени в Закона за обществените поръчки (ЗОП) и на изискванията на Възложителя, посочени в настоящите указания.

1.2.В случай, че участникът е обединение, което не е регистрирано като самостоятелно юридическо лице, тогава се представя копие от документ, от който да е видно правното състояние за създаване на обединението, както и следната информация във връзка с конкретната обществена поръчка :

1.2.1.Правата и задълженията на участниците в обединението;

1.2.2.Разпределението на отговорността между членовете в обединението;

1.2.3.Дейностите, които ще изпълнява всеки член на обединението.

В случай, че обединението не е създадено специално за участие в настоящата обществена поръчка следва да се представи и анекс към първоначално сключеният договор.

3.Договорът, анексът трябва да съдържа клаузи, които гарантират, че :

3.1. е определен партньор, който да представлява обединението за целите на обществената поръчка;

3.2.уговорена солидарна отговорност между членовете на обединението.

В случай, че участникът е обединение, следва да представи копие на договора за обединение, а когато в договора не е посочено лицето, което представлява участниците в обединението – и документ, подписан от лицата в обединението, в който се посочва представляващият.

Забележка: В договора за обединение задължително се посочва разпределението на дейностите и отговорността между партньорите съгласно предмета на обществената поръчка, както и ангажимент същите лица да останат в обединението до крайния срок на изпълнение на договора. Не се допускат промени в състава на обединението след подаване на офертата.

Когато участник в обществената поръчка е обединение, което не е юридическо лице, се прилага разпоредбата на чл. 59, ал. 6 от ЗОП и  трябва да представи регистрация по Закона за регистър БУЛСТАТ на обединението, при подписване на договора. Лице, което участва в обединение – участник в поръчката, не може да представя самостоятелна оферта.

4. Възлагането на работи на подизпълнители е допустимо само ако участникът приеме, че отговаря за действията, бездействията и работата на посочените подизпълнители като за свои действия, бездействия и работа.

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

Всеки участник има право да представи само една оферта.

Офертата и документите към нея трябва да бъдат представени на български език. Ако участникът представя документи на чужд език, същите трябва да бъдат придружени с превод на български език.

При подготвяне на офертата всеки участник трябва да се придържа точно към обявените от възложителя условия.
Представените образци в документацията за участие и условията, описани в тях, са задължителни за участниците.

Документите и данните в офертата се подписват само от лица с представителни функции съгласно актуалното състояние или от изрично упълномощени за това лица. Във втория случай се изисква да се представи нотариално заверено пълномощно за изпълнението на такива функции.

Копията на документите трябва да бъдат заверени от участника или законния му представител с гриф „Вярно с оригинала”, подпис и печат.

При писмено искане, направено до три дни преди изтичането на срока за получаване на оферти, възложителят публикува най-късно на следващия работен ден в профила на купувача писмени разяснения по условията на обществената поръчка.

Разходите за изработването на офертите са за сметка на участниците. 

5.Възложителят  поставя изискване за създаване на юридическо лице, в случай, че избраният за Изпълнител участник е обединение от физически и/или юридически лица.

6.Когато участникът предвижда участието на подизпълнители при изпълнението на поръчката, изискванията по чл.54, ал.1, т.1-5 и 7 от ЗОП, във връзка с чл.97, ал.5 от ППЗОП се прилагат и за тях.


	Изисквания за личното състояние: 

Не може да участва във възлагането на обществената поръчка участник, съответно Възложителят ще отстрани от участие в обществената поръчка всеки участник, при който е налице някое от обстоятелствата по чл.54, ал.1, т.1-5 и т.7 от ЗОП във връзка с чл.97, ал.5 от ППЗОП, а именно : 

	1.1.Участник, който е осъден с влязла в сила присъда, освен ако е реабилитиран, за престъпление по чл.108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл.321, 321а и чл. 352 - 353е от Наказателния кодекс;

1.2.Участник, който е осъден с влязла в сила присъда, освен ако е реабилитиран, за престъпление,аналогично на тези по т. 1, в друга държава членка или трета страна;

1.3.Участник, който има задължения за данъци и задължителни осигурителни вноски по смисъла на чл.162, ал.2, т.1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

1.4.Участник, при който е налице неравнопоставеност в случаите по чл. 44, ал. 5 от ЗОП.

1.5. Участник, по отношение на който е установено :

1.5.1.Че е представил документ с невярно съдържание, свързан с удостоверяване на условията, на които следва да отговарят участниците, (включително изискванията за финансови и икономически условия, технически способности и квалификация, когато е приложимо);

1.5.2. Че не е предоставил изискващата се информация, свързана с удостоверяване условията, на които следва да отговарят участниците, (включително изискванията за финансови и икономически условия, технически способности и квалификация, когато е приложимо);

1.6.Участник, за когото е налице конфликт на интереси, който не може да бъде отстранен.

Участникът удостоверява липсата на обстоятелствата по чл. 54, ал. 1, т.1, т.1, т.2 и т.3, т.4, т.5 и т.7 от ЗОП с попълване на декларации.



	Правоспособност за упражняване на професионална дейност: 

	Участникът следва да е вписан в съответния професионален или търговски регистър в държавата членка, в която е установен, а именно :

1.Търговски регистър към Агенция по вписванията – за търговци по смисъла на ТЗ;
2. Професионален регистър – Участниците трябва да притежават Сертификат за търговия с продукти за растителна защита, съгласно чл. 83 от Закона за защита на растенията.

	

	 

	

	Информация относно запазени поръчки  (когато е приложимо):НЕПРИЛОЖИМО

	[] Поръчката е запазена за специализирани предприятия или кооперации на хора с   

	увреждания или за лица, чиято основна цел е социалното интегриране на хора с

	увреждания или на хора в неравностойно положение

	 

	[] Изпълнението на поръчката е ограничено в рамките на програми за създаване на

	защитени работни места

	

	Критерий за възлагане:

	[] Оптимално съотношение качество/цена въз основа на:

	      [] Цена и качествени показатели

	      [] Разходи и качествени показатели 

	[] Ниво на разходите

	[X] Най-ниска цена 

	

	Срок за получаване на офертите:

	27.12.2018                     Час: 16:30 

	 

	Срок на валидност на офертите:

	27.03.2019                     Час: 16:30

	 

	Дата и час на отваряне на офертите:

	04.0.2019 г.                     10:00 часа

	 

	Място на отваряне на офертите: Заседателната зала в административната сграда на Териториално поделение”Държавно горско стопанство Сливен” в гр. Сливен, ул. “Орешак“ 15А. Отварянето на офертите е публично и на него могат да присъстват участниците в процедурата или техни упълномощени представители.

	Информация относно средства от Европейския съюз:

	Обществената поръчка е във връзка с проект и/или програма, финансиран/а със средства от 

	европейските фондове и програми:  [] Да [X] Не        

	Идентификация на проекта, когато е приложимо: [……]

	 

	 

	

	

	Друга информация (когато е приложимо): 

1. Правно и фактическо основание за провеждане на процедурата:

Правното основание за обявяване на поръчката е чл. 187 и следващите от ЗОП във връзка с чл. 20, ал. 3, т. 2 от ЗОП. Фактическото основание е необходимостта от закупуване на препарати за растителна защита, подобрители за почва, торове и семена за разсадниково производство.
2. Финансиране. Обществената поръчка се финансира съгласно одобрения  финансов план на стопанството със собствени средства.

3. Общи изисквания при изготвяне и представяне на офертите. 
3.1. Участниците следва да представят оферта, която да отговаря на изискванията на ЗОП, ППЗОП и на указанията, условията и изискванията, представени в одобрената от възложителя документация към поръчката. Офертата се изготвя по приложените към обявата образци, публикувани в електронната преписка за настоящата поръчка на профила на купувача в сайта на възложителя и се допълва с останалите  изискуеми документи.

Офертата следва да бъде подадена на хартиен носител, на български език. В случай, че участник представи документи на чужд език, е необходимо да бъде приложен и официален превод на тези документи. 
3.2.  Към офертата си участниците представят следните документи: 

Оферта по образец, в която участникът посочва всички позиции, за които участва. Представяне на участника което включва: посочване на единен идентификационен код, съгласно чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата в която участникът е установен, адрес, вкл. електронен за кореспонденция – (Приложение №1)
Подизпълнители
Участниците посочват в офертата подизпълнителите и дела от поръчката, които ще им възложат, ако възнамеряват да използват такива. В този случай те трябва да предоставят доказателство за поетите от подизпълнителите задължения. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Възложителят изисква замяна на подизпълнител, който не отговаря на посочените условия.

     Когато частта от поръчката, която се изпълнява от подизпълнителя, може да бъде предадена като отделен обект на изпълнителя или на възложителя, същия заплаща възнаграждение на тази част на подизпълнителя. Разплащанията се осъществяват въз основа на искане, отправено от подизпълнителя до възложителя чрез изпълнителя, които е длъжен да го предостави на възложителя в 15-дневен срок от получаването му.

     Към искането изпълнителят предоставя становище, от което да е видно дали оспорва плащанията или част от тях като не дължими. Възложителят има право да откаже плащане, когато искането за плащане е оспорено, до момента на отстраняване на причината за отказ.

     Правилата относно директните разплащания с подизпълнители са посочени в настоящата документация за обществената поръчка и в проекта за възлагане на поръчката. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

     След сключване на договор и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителя уведомява възложителя за всякакви промени в предоставена информация в хода  на изпълнението на поръчката.

     Замяна или включване на подизпълнител по време на изпълнение на договора за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите,които ще изпълнява, коригирани съобразно изпълнените до момента дейности.

При  замяна или включване на подизпълнител изпълнителят представя на възложителя всички документи, които доказват изпълнението на посочените по-горе условия, заедно с копие на договора за подизпълнение или на допълнителното споразумение в тридневен срок от тяхното сключване.

Лице, което участва в обединение или е дало съгласие и фигурира като подизпълнител в офертата на друг  участник, не може да представя самостоятелна оферта. 

3. В процедура за възлагане на обществена поръчка едно физическо или юридическо лице може да участва само в едно обединение.

4. Свързани лица по смисъла на параграф 2, т.45 от доп. разпоредби на ЗОП не могат да бъдат самостоятелни участници в една и съща процедура.

5. Участниците в процедурата следват да отговарят на изискванията на чл.54, ал.1,т.1,т.2, т.3, т.4, т.5, т.6 и т.7 от ЗОП и чл.55 ал.1,т.1 и т.4 от ЗОП.

Забележка: Основанията са по чл. 54 ал.1, т.1, т.2 и т.7 от ЗОП се отнасят за:


а/ лица, които представляват участника или кандидата;


б/ лица, които са членове на управителни и надзорни органи на участника или кандидата.


в/ други лица със статут, които им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорни органи.

    Кандидатът или участникът може да замени подизпълнител, когато е установено, че подизпълнителят не отговарят на условията на възложителя, когато това не води до промяна на техническото предложение.

Декларация/и от подизпълнителя/ите, че са съгласни да участват в процедурата като такива, когато е приложимо, ведно с посочения в нея документ – в оригинал (Приложение № 2); Декларацията е задължителна част от офертата на участник, който предвижда участие на подизпълнител/и и същата се попълва от всеки един подизпълнител поотделно, в случай, че са повече от един.
3.2.1 Документ за упълномощаване, когато лицето, което подава офертата, не е законният представител на участника; 
3.2.2.В случаите, когато участник е обединение, което не е юридическо лице, участниците, следва да представят копие на договора за обединение, а когато в договора не е посочено лицето, което представлява участниците в обединението - и документ, подписан от лицата в обединението, в който се посочва представляващият. Договорът за обединение следва да отговаря на изискванията на възложителя, посочени по-горе.
3.2.3.Декларация по чл. 97, ал. 5 от Правилника за прилагане на Закона за обществените поръчки за обстоятелствата по чл. 54, ал. 1, т. 3-5 от ЗОП (Приложение № 3 и Приложение № 4);

3.2.4 Декларация за липса на регистрация в юрисдикция с преференциален данъчен режим, подписана от лице, което може самостоятелно да представлява участника, а когато участникът е обединение – от лицата, които могат самостоятелно да представляват юридическите лица, които участва в него – изготвя се по приложения образец (Приложение № 5);
Документ за създаване на обединение /договор, споразумение или др./ за участие в обществената поръчка, когато участникът е обединение, което не е юридическо лице – нотариално заверено копие; 3.2.5 Декларации при съвместна дейност – обединение /когато е приложимо!/ (Приложение № 6);

3.2.6 Декларация за липса на свързаност с друг участник в обществената поръчка в съответствие с чл. 101, ал. 11 от ЗОП – изготвя се по приложения образец (Приложение № 7);
3.2.7 Опис на представените документи – (Приложение № 8);
3.2.8 Документите  по чл.45, ал.2 от ППЗОП за доказване на предприетите мерки за надеждност /когато е приложимо!/

3.2.9. Декларация за съгласие за събиране, съхраняване и обработване на лични данни - (Приложение № 9);
3.2.10 Декларация за конфиденциалност по чл.102, ал.1 от ЗОП– (Приложение № 10);
3.2.11 Техническо предложение за изпълнение на поръчката (Приложение №11);
3.2.12 Ценово предложение (Приложение №12);
3.2.13 Проект на договор;
Участници, неизпълнили посочените в настоящата обява изисквания и/или представили оферта, неотговаряща на разпоредбите на глава двадесет и шеста от Закона за обществени поръчки, ще бъдат отстранени от участие в процедурата. 

Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя. Участниците не могат да се позовават на конфиденциалност по отношение на предложенията от офертите им, които подлежат на оценка.

3.3. Участниците представят документите си в запечатана непрозрачна опаковка, върху която се посочва следната информация:

ДО ТП” ДЪРЖАВНО ГОРСКО СТОПАНСТВО - СЛИВЕН”

Гр. Сливен, ул. „Орешак“ №15А, п.к. 8800
Оферта за участие в процедура за възлагане на обществена поръчка чрез събиране на оферти с обява с предмет: „Доставка чрез закупуване на препарати за растителна защита, подобрители за почва, торове и семена за нуждите на ТП „ДГС Сливен” за срок от 12 месеца”.
От…………………………………………………………………………………………………...

        (име на участника/участниците в обединението; адрес за кореспонденция; телефон, факс, електронен адрес)

Опаковката включва документите от т.3 до т. 3.2.11 на РАЗДЕЛ „ ОБЩИ ИЗИСКВАНИЯ ПРИ ИЗГОТВЯНЕ НА ОФЕРТИТЕ”, както и отделен запечатан непрозрачен плик с надпис „Предлагани ценови параметри”, който съдържа ценовото предложение на кандидата или участника.
3.4. Не се приема за участие в поръчката (и съответно се връща на участника) оферта, която:

· е представена в незапечатана, прозрачна или скъсана опаковка;

· е представена след изтичане на крайния срок, определен за подаване на оферти.

3.5. Всеки участник има право да представи само една оферта. Не се допуска представяне на варианти в офертите. В случай, че в оферта на участник се съдържа ценово предложение, което съдържа по-висока крайна цена от посочената обща прогнозна стойност, той се отстранява от участие в процедурата.
3.6. Всички документи, които участникът представя като копия, трябва да са заверени с гриф „Вярно с оригинала”, собственоръчен подпис на лицето/та, представляващи участника и печат, ако участниците разполагат с такъв. 

3.7. Документите и данните в офертата се подписват само от лица с представителни функции, посочени в документа за регистрация или упълномощени за това лица. При подписване от упълномощени лица е необходимо представянето на пълномощно за изпълнение на такива функции. Декларациите се попълват и подписват от всички лица, които представляват участника, членовете на управителни и надзорни органи, както и от лица, които имат правомощия да упражняват контрол при вземането на решения от тези органи.

	· Офертите на участниците ще се приемат всеки работен ден от 8:30 до 12:00 часа и от 12:30 до 16:30 часа от деловодството на ТП „ДГС Сливен”, с краен срок до 16:30 часа на 27.12.2018 г. Същият се удължава с най - малко три дни, когато в първоначално определения срок са получени по-малко от три оферти. След изтичане на удължения срок възложителят разглежда и оценява получените оферти независимо от техния брой.

Ако участникът изпраща офертата чрез препоръчана поща, разходите са за негова сметка. В този случай той следва да изпрати офертата така, че да обезпечи нейното пристигане на посочения от Възложителя адрес преди изтичане на срока за подаване на офертите. Рискът от забава или загубване на офертата е за сметка на участника.

3.8.  Всеки участник може да поиска от възложителя писмени разяснения по обявените условия на обществената поръчка до три дни преди изтичане на крайния срок за получаването на оферти. Възложителят публикува в профила на купувача, в раздела на поръчката на електронен адрес: http://www.uidp-sliven.com/procedures/2679
3.9. Писмените разяснения най-късно на следващия работен ден, считано от датата на постъпване на искането. Обменът на информация между възложителя и участника може да се извършва по един от следните начини:

· лично – срещу подпис;

· по пощата – чрез препоръчано писмо с обратна разписка, изпратено на посочения от участника адрес;

· чрез куриерска служба;

· чрез горепосочения факс;

· по електронен път на горепосочените e-mail адреси;

· чрез комбинация от тези средства.

3.10. До изтичането на срока за подаване на офертите всеки участник може да промени, да допълни или да оттегли офертата си. Допълнението и промяната на офертата трябва да отговарят на изискванията и условията за представяне на първоначалната оферта, като върху опаковката бъде отбелязан и текст „Допълнение/Промяна на предложение с входящ номер……...”.

4. Сключване на договор и гаранция за изпълнение

4.1. При сключване на договора определеният за изпълнител участник представя документите по чл. 58, ал. 1, т. 1 и 2 от ЗОП, декларации за липсата на обстоятелствата по чл. 54, ал. 1, т. 7 и гаранция за изпълнение на договора. Преди сключването на договор за обществена поръчка, участникът определен за изпълнител, следва да предостави актуални документи, удостоверяващи съответствието с поставените критерии за подбор. Документите се представят и за подизпълнителите и третите лица, ако има такива. Не се налага да бъдат представени посочените документи в следните случаи: 1. вече са били предоставени от участника или са служебно известни, или 2. могат да бъдат осигурени чрез пряк и безплатен достъп до националните бази данни на държавите членки. В случай, че участникът определен за изпълнител не представи документи удостоверяващи съответствието с поставените критерии за подбор, Възложителят може да сключи договор със следващия класиран участник.
4.2. Гаранцията за изпълнение на договора е в размер на 5 (пет) % от стойността на договора, в лева и без ДДС. Гаранцията следва да бъде представена в една от следните форми:

- Депозит на парична сума, внесена чрез банков превод в полза на ТП ”ДГС Сливен” IBAN: BG92 RZBB 91551001315642, BIC: RZBBBGSF при Райфайзенбанк – клон Сливен;

- Безусловна и неотменима банкова гаранция в полза на Възложителя, на същата стойност. 

4.3. Когато в офертата на участника, определен за изпълнител е посочено, че той ще ползва подизпълнител/и, след сключване на договора за обществена поръчка, изпълнителят сключва договор/и за подизпълнение с обявения/те с офертата подизпълнител/и. В случай, че е заявено ползване на подизпълнители, изпълнението на договора за обществена поръчка не започва преди да бъде представен сключен договор за подизпълнение.  

В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител, изпълнителят изпраща копие на договора или допълнителното споразумение на възложителя заедно с доказателства, че са изпълнени условията на чл. 66, ал. 2 и 11 от ЗОП.

	

	Дата на настоящата обява

	19.12.2018 г.

	

	Възложител

	инж. Димо Пенчев Димов

	Длъжност: Директор на ТП ДГС Сливен

